Мамин тиша тужурка тIе а кхоьллина, яккхий калош а такхийна, кертарчу чIинта тIе яхара иза, йоккха куршка а эцна. Хи ца Iано гIерташ, меллаша йогIура юха, цхьацца ког а боккхуш. ЦIеххьана, цхьа гезгамаша хьакхалуш санна, хийтира цунна. Юха а, юха а. Фатима сецира. БIаьргаш стигала хьалахьовсийра цо. Гезгамаша бацара иза. Уьш даккхий лайн чимаш дара, хьийзаш, луьстадовлуш, стигалара чухецаделла, охьадогIуш. «Ло!.. ло!.. ло!..» кийрахь мохь белира цуьнан. Куршка охьаюьйжира. Сихха чоьхьаедда, Дадина тIеедда, катоьхна цуьнан куьг схьалаьцна: